Let wel, ek sê nie Diko is reg of billik nie. Maar dis soos hy – en baie ander swartes – dit ervaar en dit máák dit deel van die werklikheid.
Diko is natuurlik moedswillig en objektief verkeerd as hy sê Zille ken nie die swartes nie. Ek was in die vroeë jare tagtig saam met Zille ŉ parlementêre verslaggewer – sy vir die ter siele gegane Rand Daily Mail; ek vir die Naspers-koerante – en ek weet hoe fel sy vir swart regte opgekom het.
Hermann Giliomee, ŉ historikus wat op geen enkele manier in pejoratiewe sin as “links” of as ŉ “liberalis” beskryf kan word nie, het op ŉ keer geskryf al het die ANC/SAKP in die apartheidstyd nie vir die liberale veelpartydemokrasie geveg nie, het hy dit wel vir swart waardigheid gedoen, vir die erkenning dat swartes ook volwaardige mense is, op wie se kulturele besit nie neergesien moet word nie.
Tog: As jy ŉ halfvol bad wil laat vol loop, moet jy nie terselfdertyd die prop uittrek nie. Wanneer die DA oor optrede teen Zille besin, sal hy versigtig moet wees om nie sy bestaande wit ondersteuners te vervreem nie.
Baie dankie vir die goeie artikel. Helen Zille moes besef het dat dit nie nou die tyd is om hierdie soort van uitlatings veral op Twitter te maak nie. Ek wonder nou self vir wie ek van nou af sal kan stem. Mmusi Maimane werk heeltemal tereg baie hard aan die werwing van swartstemme, ek wonder egter al geruime tyd of witstemme enigsins vir hom saakmaak. Hy is nie gretig om plaasmoorde of rassistiese aanvalle op witmense te veroordeel nie. Ek hou my hart vas en was nog nooit so moedeloos oor ons land soos nou nie. Die rassisme van alle kante af is besig om hand uit te ruk en tog is daar ook so baie goeie stories wat in hierdie land vertel kan word.
As jy haar opinie of kommentaar steun is jy ook n rassis en ver-regs soos die van ons wat nie DA aanhangers is nie. Tyd om wakker te word uit julle eutopia.
In terme van die inhoud/rede van die artikel, voel ek dat die hele Suid Afrika oor sensitief is op die ras kwessies en dat dit gebruik word om eie motiewe te bevorder. Verder as dit, is die regstelsel nie veronderstel om enigsins gevoelens in ag te neem nie en moet dit n “Blinde” en objektiewe standpunt inneem en slegs op die feite fokus, alhoewel ek al die afgelope tydjie waargeneem het dit glad nie die geval is nie. Dalk is dit oordat No.1 die regters aanstel? Wie weet? Maar as jy dit vat soos wat Zille dit gesê het, dan is daarso waarheid in wat sy sê, ongeag wat die teenkant ook al mag dink.
Hulle maak van alles n persoonlike saak, maar doen die Afrikaner dieselfde, word hy oor die vingers getik. As ek iets soos dit of FB moet plaas, sal ek gekruisig word deur die MRK, maar soortgelyke goed word daagliks genoem deur ander kleuriges, tog word dit nie nagevolg nie? Ek weet nie. Al wat ons kan doen is bid en hoop vir ons land!
O’ja Leopold, en dan kan mens vra, wat van die swart mense se eie geskiedenis, die stamme wat so gemoor het, onder mekaar, toe hulle van die noorde af gekom het, tot daar by die visrivier en daarna.
en die prentjies wat ek in my kop sien, is die teen die mure van die Voortrekker Monument, waar babatjies se koppe stukkend gekap word op die grond. Dan kan ek mos nou ‘n bittere haat in my dra vir die onreg wat my voorouers aangedoen is… Het iemand al daarvoor om verskoning gevra?
Is dit belangrik dat die kind glo dat hy beter af gewees het sonder sy ouers? Dit klink of jy so dink. Ek dink nie so nie.
Om dan nou verder aan te sluit by my kommentaar hier bo, is dit hoe ek Helen se twiets verstaan het. Jy kan jou ouers aanhou blameer vir wat verkeerd is in jou lewe, of jy kan dit wat hulle wel vir jou gegee het vat en daarop jou eie identiteit en lewe bou. In baie opsigte is dit die grootste aanduiding van volwassenheid , dat jy verantwoordelikheid en aanspreeklikheid neem vir jou eie lewe en ophou blameer.
Die ander punt wat ek wil maak is dat jy en Max du Preez blykbaar nie besef dat Afrikaners as “Koloniste” beskou word deur die meerderheid swartes nie. Hulle tref geen onderskeid tussen Afrikaners en Engelse wat dit aanbetref nie.
As die Engelse die Boere se kinders in konsentrasiekampe leer skryf het MOET dit vertel word en nie verswyg word nie. Punt.
As die waarheid – ongemaklik of te not – jou nie aanstaan nie lê die fout by jou nie by die boodskapper nie.
As jy jou oë begin knip nog voor ŉ ballon bars, is die drie eksperimente in dié video dalk nie vir jou bedoel nie.
DaveHax laai gereeld interessante wenke op sy YouTube-kanaal. In hierdie video wys hy ŉ paar ballon-toertjies waarmee jy kinders lank kan besig hou.